אריאל ברונז

אריאל ברונז (נולד ב-16 ביולי 1984 באודסה) הוא יוצר, במאי, מחזאי, משורר, אמן פרפורמנס, שחקן ומורה לתיאטרון.

ברונז הוא בוגר בתי הספר למשחק ניסן נתיב ויורם לוינשטין ובית הספר לאמנות מנשר. כיום הוא מורה למחזות שייקספיר בסטודיו למשחק ניסן נתיב תל אביב.

זוכה פרס רוזנבלום לאמנויות הבמה לשנת 2018.

במקביל הוא משמש כמנהל אמנותי שותף ובמאי הבית של תיאטרון קליפה.

אודות יצירתו 
ברונז בולט בזירת התיאטרון העכשווי בישראל במופעיו השנויים במחלוקת. עבודותיו נועדו לעורר הדים ציבוריים ותקשורתיים נרחבים; ברונז מנצל את תרבות הפופ בדי להעביר לקהל ביקורת נוקבת וקשה לעיכול, באמצעות שימוש בדימויים, סמלים וקלישאות מקומיות. בעבודותיו ניכרת הביקורת שלו על מדינת ישראל ועל הצביעות של אזרחיה.

ב-6 במרץ 2016 עלה שמו לכותרות כאשר הוזמן מטעם עיתון "הארץ" להופיע ב"ועידת ישראל לתרבות" עם יצירתו "Love the Juice". במהלך המופע הקהל עזב את האולם והפריע למהלך ההצגה בקריאות בוז. ברונז סירב לרדת מהבמה וכשמאבטחי הוועידה ניסו להפסיק את המופע, נעץ בתגובה בישבנו דגל לבן. בתקשורת פורסם שמדובר בדגל ישראל, מה שהוביל לגינויים קשים נגדו מצד אנשי ימין דוגמת הראפר "הצל" ושרת התרבות מירי רגב, שמשרדה הגיש נגדו תלונה במשטרה באשמת "פגיעה בכבוד דגל המדינה". אחרים הגנו על מעשיו בטענה שמדובר ביצירת אוונגרד שהוצגה במהלך כנס למען חופש הביטוי והיצירה. ברונז טען בחקירתו כי מדובר היה באלתור. במאי 2020 נסגר התיק.

מעבודותיו

יצירות תיאטרון

משחק

שירה

קישורים חיצוניים
 
 יאנה פבזנר, זה היה או זה או לניילן את עצמי לסוס של מאיר דיזנגוף, באתר mako, 31 בינואר 2019

הערות שוליים 

מחזאים ישראלים
משוררים ישראלים
שחקני תיאטרון ישראלים
אמני מיצג ישראלים
במאי תיאטרון ישראלים
שחקני קולנוע וטלוויזיה ישראלים
מורים למשחק בישראל
בוגרי הסטודיו למשחק ניסן נתיב
סגל הסטודיו למשחק ניסן נתיב
ישראלים שנולדו ב-1984